smcproject/ml-wiki-sentences huggingface dataset:
തിരുക്കർമ്മങ്ങൾക്കും മറ്റുമായി ദൂരെയുള്ള ഇടവകപള്ളിയിൽ പോകേണ്ടിവരുന്ന യാത്രക്ലേശം പരിഹരിക്കുന്നതിന് 1680-ൽ വരാപ്പുഴ രൂപതാദ്ധ്യക്ഷനിൽ നിന്ന് അനുവാദം വാങ്ങി അന്നത്തെ പശ്ചിമതീര വാണിജ്യ കേന്ദ്രമായിരുന്ന ഇവിടെ കനോലി കനാലിനരികെ ഒരു കുരിശുപള്ളി സ്ഥാപിച്ചു .
മരിയ ഭക്തരായിരുന്ന എടത്തിരുത്തി നിവാസികൾ ഈ കുരിശുപള്ളിക്ക് തങ്ങളുടെ മുൻ ഇടവകപള്ളിയായിരുന്ന ഏനമ്മാവ് പള്ളിയുടെ മധ്യസ്ഥയായിരുന്ന പരി.
കർമ്മലമാതാവിന്റെ നാമധേയം തന്നെ നല്കി.
ഓലമേഞ്ഞ പ്രസ്തുത പള്ളി 1690-ൽ അഗ്നിക്കിരയായി.
എന്നാൽ വിശ്വാസികളുടെ അശ്രാന്ത പരിശ്രമഫലമായി ഒരു ദശവർഷത്തിനുശേഷം 1700-ൽ ഉറപ്പേറിയ ആദ്യത്തെ പള്ളിയുടെ പണി പൂർത്തിയാക്കി വെഞ്ജരിചു.
ഇടവക
എടത്തിരുത്തി പരി.
കർമ്മലമാതാ ദേവാലയത്തെ ഇടവകയായി ഉയർത്തിയത് 1760-ലാണ്.
വളരെ വിസ്തൃതമായ ഒരിടവകയായിരുന്നു ഇത് .
ഇതിൽ നിന്ന് കാലാകാലങ്ങളിൽ  വേർപിരിഞ്ഞു പോയ ഇടവകകളാണ് കാട്ടൂർ,കരാഞ്ചിറ ,കൈപ്പമംഗലം,ചെന്ത്രാപ്പിന്നി ,പെരുമ്പടപ്പ്‌,എടമുട്ടം എന്നിവ.
ഈ പുരാതന ദേവാലയം 1883-ൽ നവീകരിച്ചു പണിതു.
പ്രസ്തുത ദേവാലയത്തിനോട്
ചേർന്ന് പരമ്പരാഗത രീതിയിൽ പരിശുദ്ധ കുർബാന ഏഴുന്നെള്ളിച്ചുവെയ്ക്കാൻ സക്രാരിയോടുകൂടിയ കപ്പേള 1893-ൽ നിർമ്മിതമായി.1976-ൽ സിമിത്തേരി പടിഞ്ഞാറോട്ട് നീക്കി പുതുക്കിപ്പണിതു.
പത്തൊൻപതാം നൂറ്റാണ്ടിൽ തൃശൂർ  ജില്ലയിൽ  ഏറെ   സ്വാധീനം ചെലുത്തിയ റോക്കോസ്-മേലുസ് ശീശ്മകളുടെ വലയത്തിൽ പെടാതെ അന്ജ്ജലമായി നിന്ന വിശ്വാസ പാരമ്പര്യമാണ് ഇവിടെയുള്ളത് .
എടത്തിരുത്തി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Edathiruthy_Gramapanchayat
തൃശ്ശൂർ ജില്ലയിലെ കൊടുങ്ങല്ലൂർ താലൂക്കിൽ മതിലകം ബ്ളോക്കിലാണ് 16.63 ചതുരശ്രകിലോമീറ്റർ വിസ്തൃതിയുള്ളതും എടത്തിരുത്തി, ചെന്ത്രാപ്പിന്നി എന്നീ വില്ലേജുകളിലായി വ്യാപിച്ചുകിടക്കുന്നതുമായ എടത്തിരുത്തി ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ തെക്ക്‌ - കയ്പമംഗലം പഞ്ചായത്ത് വടക്ക് - വലപ്പാട്, നാട്ടിക പഞ്ചായത്തുകൾ കിഴക്ക് - കനോലി കനാൽ പടിഞ്ഞാറ് - അറബിക്കടലും, വലപ്പാട് പഞ്ചായത്തും വാർഡുകൾ പൈനൂർ കുട്ടമംഗലം മുനയം എടത്തിരുത്തി സൗത്ത്‌ ചെന്ത്രാപ്പിന്നി ഈസ്റ്റ് കോഴിത്തുമ്പ് ചിറക്കൽ മണ്ഡലാക്കൽ ചാമക്കാല തലാപുരം ചെന്ത്രാപ്പിന്നി സൗത്ത് ചെന്ത്രാപ്പിന്നി നോർത്ത്‌ കണ്ണംപുള്ളിപുറം എടത്തിരുത്തി പെരുമ്പടപ്പ് ബാലബോധിനി എടത്തിരുത്തി വെസ്റ്റ് ചൂലൂർ സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് മതിലകം വിസ്തീര്ണ്ണം 16.63 ചതുരശ്ര കിലോമീറ്റർ ജനസംഖ്യ 27,457 പുരുഷന്മാർ 12,858 സ്ത്രീകൾ 14,599 ജനസാന്ദ്രത 1651 സ്ത്രീ : പുരുഷ അനുപാതം 1135 സാക്ഷരത 93.08% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/edathiruthypanchayat Archived 2016-04-22 at the Wayback Machine .
എടത്തിരിഞ്ഞി ഇംഗ്ലീഷ് വിലാസം https://ml.wikipedia.org/wiki/Edathirinji
കേരളത്തിലെ തൃശ്ശൂർ ജില്ലയിൽ സ്ഥിതിച്ചെയ്യുന്ന ഒരു ഗ്രാമമാണ് എടത്തിരിഞ്ഞി .
പടിയൂർ ഗ്രാമപഞ്ചായത്തിന്റെ കിഴിലാണ് ഈ ഗ്രാമം വരുന്നത്.
ഇരിങ്ങാലക്കുട മുനിസിപ്പാലിറ്റിയിൽ നിന്ന് 4 കിലോമീറ്റർ അകലെയാണ് ഈ ഗ്രാമം.
2001 ലെ സെൻസസ് പ്രകാരം എടത്തിരിഞ്ഞിലെ ജനസംഖ്യ 8196 ആണ്.
ഇതിൽ 3859 പുരുഷന്മാരും 4337 സ്ത്രീകളുമാണ്.
എടത്വാപള്ളി
കേരളത്തിലെ ആലപ്പുഴ ജില്ലയിലെ കുട്ടനാട്ടിലെ ഒരു ഗ്രാമമായ എടത്വായിൽ സ്ഥിതി ചെയ്യുന്ന പ്രമുഖ ക്രൈസ്തവ ദേവാലയമാണ് സെന്റ്.
ജോർജ് ഫൊറോന പള്ളി അഥവാ എടത്വാപള്ളി .
സീറോ മലബാർ കത്തോലിക്കാ സഭയുടെ ചങ്ങനാശേരി അതിരൂപതയിൽ പെട്ട ഈ പള്ളി 1810-ൽ സ്ഥാപിക്കപ്പെട്ടതാണ്.
പമ്പാനദിക്കരയിൽ സ്ഥിതി ചെയ്യുന്ന ഈ പള്ളിയുടെ  വാസ്‌തുശില്‌പശൈലി വളരെ മനോഹരമാണ്.
മധ്യകാല യൂറോപ്യൻദേവാലയങ്ങളെ ഓർമ്മപെടുത്തുന്നതാണ് ഇതിന്റെ നിർമ്മാണം.
പെരുന്നാളിനു കൊടികയറുന്നതോടെ സ്വർണ്ണാലംകൃതമായ വിശുദ്ധ ജോർജ്ജിന്റെ  തിരുസ്വരൂപം പള്ളിയുടെ മധ്യത്തിലുള്ള വേദിയിൽ പ്രതിഷ്‌ഠിക്കും.
കേരളത്തിന്റെ വിവിധ ഭാഗങ്ങളിൽ നിന്നും തമിഴ്‌നാട്ടിൽ നിന്നും  ധാരാളം ഭക്തജനങ്ങൾ ഇവിടെ എത്താറുണ്ട്.
തിരുവല്ലായിൽ നിന്നും 14 കി.
മി. ദൂരത്താണ് എടത്വാപള്ളി.
എടത്വായിലെയും കുട്ടനാടിന്റെ ഇതര പ്രദേശങ്ങളിലുമുള്ള ക്രൈസ്തവ വിശ്വാസികൾ തങ്ങളുടെ ആത്മീയ ആവശ്യങ്ങൾക്കായി ആശ്രയിച്ചിരുന്നത് തോമാശ്ലീഹായാൽ സ്ഥാപിക്കപ്പെട്ടതെന്ന് വിശ്വസിക്കുന്ന നിരണം പള്ളിയെ ആയിരുന്നു.
ക്രി പി 417-ൽ ചമ്പക്കുളത്ത് ഒരു പള്ളി സ്ഥാപിതമായതോടെ ഇവരുടെ ആശ്രയം ആ പള്ളിയായിരുന്നു.
പിന്നീടുള്ള നൂറ്റാണ്ടുകളിൽ ആലപ്പുഴയിലും, അർത്തുങ്കൽ, തുമ്പോളി,പുറക്കാട്, പുളിങ്കുന്നിലും പള്ളികൾ സ്ഥാപിതമായതോടെ തങ്ങൾക്കും സ്വന്തമായി ഒരു ദേവാലയം വേണമെന്നുള്ള എടത്വാ നിവാസികളുടെ ആഗ്രഹം ശക്തമായി.
അന്ന് എടത്വാ പ്രദേശം വരാപ്പുഴ അതിരൂപതയുടെ കീഴിലായിരുന്നതിനാൽ വിശ്വാസികൾ വരാപ്പുഴ മെത്രാനായിരുന്ന റെയ്മണ്ട് തിരുമേനിയെ സന്ദർശിച്ച് തങ്ങളുടെ ആവശ്യം അറിയിച്ചു.
വരാപ്പുഴ മെത്രാനിൽ നിന്നും കാനോനിക അനുമതി ലഭിച്ചതിൻ പ്രകാരം 1810 സെപ്തംബെർ 29-ന് എടത്വായിലെ കോയിൽമുക്ക് എന്ന സ്ഥലത്ത് ഒരു ചെറിയ പള്ളി സ്ഥാപിക്കപ്പെട്ടു.
പള്ളിക്കാവശ്യമായ സ്ഥലം ദാനമായി നൽകിയത് എടത്വായിലെ പ്രമുഖ നായർ തറവാടായ ചങ്ങംകരി വെള്ളാപ്പള്ളിയിലെ കൊച്ചെറുക്കപ്പണിക്കരായിരുന്നു.
കൃഷിക്കാരും ചെറുകിട കച്ചവടക്കാരുമായിരുന്നു എങ്കിലും നിശ്ചയദാർഢ്യമുള്ളവരും അധ്വാനശീലരുമായിരുന്ന ഇടവകജനങ്ങൾ വലിയ ഒരു പള്ളി നിർമ്മിക്കുവാൻ തീരുമാനിച്ചു.
1839-ൽ ശിലാസ്ഥാപനം നടത്തിയ വിശുദ്ധ ഗീവർഗ്ഗീസിന്റെ നാമത്തിലുള്ള പുതിയ  പള്ളിയുടെ നിർമ്മാണം പൂർത്തിയായപ്പോൾ വിശുദ്ധന്റെ ഒരു രൂപം പള്ളിയിൽ പ്രതിഷ്ഠിക്കണമെന്ന് അവർക്ക് ആഗ്രഹമുണ്ടായി.
ഒടുവിൽ ഇടപ്പള്ളി പള്ളിയുടെ തട്ടിൻപുറത്ത് സൂക്ഷിച്ചിരുന്ന തിരുസ്വരൂപങ്ങളിലൊന്ന് എടത്വായിലെത്തിച്ച് ആഘോഷപൂർവ്വം സ്ഥാപിച്ചു.
പെരുന്നാൾ
എല്ലാ വർഷവും ഏപ്രിൽ 27 മുതൽ മേയ് 14 വരെയാണ് വിശുദ്ധ ഗീവർഗ്ഗീസിന്റെ പെരുന്നാൾ എടത്വാപള്ളിയിൽ കൊണ്ടാടുന്നത്.
മേയ് 3 ന്  ദേവാലയത്തിന്റെ പ്രധാന കവാടത്തിൽ പ്രതിഷ്ഠിക്കുന്ന തിരുസ്വരൂപം മേയ് 14 വരെ പൊതുവണക്കത്തിനായി ദേവാലയ കവാടത്തിൽ ഉണ്ടാകും.
മേയ് 7 ന് പ്രധാന തിരുന്നാൾ ദിവസം ദേവാലയത്തിനു ചുറ്റും നടത്തപ്പെടുന്ന പ്രദക്ഷിണം തമിഴ്നാട്ടിൽ നിന്നുമുള്ള ഭക്തരുടെ നേതൃത്വത്തിൽ ആണ്.
മേയ് 14 നു പട്ടണത്തിൽ സ്ഥാപിച്ചിട്ടുള്ള കുരിശടി വരെയുള്ള പ്രദക്ഷിണത്തോടെ തിരുന്നാൾ സമാപിക്കുന്നു.
എടത്വാപള്ളി വെടിക്കെട്ട് പ്രസിദ്ധമാണ്.
ആലപ്പുഴ ജില്ലയിലെ വലിയ ആഘോഷമായിട്ടുള്ള പെരുന്നാളും, തീർത്ഥാടനം നടത്തുന്നതുമായ ക്രൈസ്തവ ദേവാലയങ്ങളാണ് എടത്വാ, അർത്തുങ്കൽപ്പള്ളിയും, തുമ്പോളിപ്പള്ളിയും.
എടത്വാപള്ളിയുടെ കീഴിലുള്ള വിദ്യാഭ്യാസ സ്ഥാപനങ്ങൾ: സെന്റ്.
അലോഷ്യസ് കോളേജ് സെന്റ്.
അലോഷ്യസ് ഹയർസെക്കൻഡറി സ്കൂൾ സെന്റ്.
അലോഷ്യസ് ലോവർ പ്രൈമറി സ്കൂൾ സെന്റ്.
മേരീസ് ഗേൾസ് ഹൈസ്കൂൾ സെന്റ്.
മേരീസ് ലോവർ പ്രൈമറി ഹൈസ്കൂൾ ജോർജിയൻ ഇംഗ്ലീഷ് മീഡിയം പബ്ലിക് സ്കൂൾ പയസ് ടെൻത് ട്രെയിനിങ് സെന്റർ പുറത്തേക്കുള്ള കണ്ണികൾ എടത്വാപള്ളിയുടെ വെബ്‌സൈറ്റ് Archived 2010-05-07 at the Wayback Machine .
ചിത്രസഞ്ചയം പള്ളിയുടെ മുൻവശം പള്ളിയുടെ ഉൾവശം പള്ളിയുടെ ഉൾവശം കൊടിമരം പള്ളി മുൻഭാഗത്തുനിന്നുള്ള കാഴ്ച അവലംബം ↑ ↑ പ്രൊഫ.കെ.ജെ.ജോസഫ്, പള്ളിയോടൊപ്പം വളർന്ന എടത്വ, മനോരമ ഓൺലൈൻ
എടപ്പറമ്പ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജൂൺ മുതൽ തുടരുന്നു.
കേരളത്തിലെ മലപ്പുറം ജില്ലയിലെ മൊറയൂർ പഞ്ചായത്തിലെ ഒരു  ഗ്രാമമാണ് എടപ്പറമ്പ .
എടത്തൂട്ടു ശിവക്ഷേത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
തൃശ്ശർ ജില്ലയിലെ പുതുക്കാട് പഞ്ചായത്തിൽ നന്തിപുരം സെന്ററിൽ നിന്നും 1 കി.
മി.പടിഞ്ഞാറു ഭാഗത്ത് സ്ഥിതിചെയ്യുന്ന ക്ഷേത്രമാണ് എടത്തൂട്ടു ശിവക്ഷേത്രം .
ശിവനും, വിഷ്ണുവും പടിഞ്ഞാട്ടു ദര്ശനം.
ശിവന് പ്രാധാന്യം.
എങ്കിലും ഒരുപോലെ ഏഴുന്നള്ളിക്കണം എന്ന് ചിറ്റ, രണ്ടുനേരം പൂജയുണ്ട്,ഉപദേവതാ, ഗണപതി,നന്ദി, ശിവരാത്രി ആഘോഴം വലിയ സ്വത്തുള്ള ക്ഷേത്രമായിരുന്നു.
ഇപ്പോൾ കൊച്ചി ദിവസം ബോർഡ് ഭരണം  .
എടത്തോള പൈതൃക ഭവനം എടത്തോള പൈതൃക ഭവനം ഇംഗ്ലീഷ് വിലാസം https://ml.wikipedia.org/wiki/Edathola_Bhavanam
മലപ്പുറം ജില്ലയിലെ വേങ്ങരക്കടുത്ത് കുറ്റൂരിലുള്ള അമൂല്യ ഗ്രന്ഥങ്ങളുടേയും കൈയെഴുത്തുപ്രതികളുടേയും വൻശേഖരം സൂക്ഷിച്ചിരിക്കുന്ന ഒരു മുസ്ലിം ഭവനമാണ് എടത്തോള പൈതൃക ഭവനം .
1862- ലെ താളിയോലയിലെഴുതിയ ആധാരങ്ങൾ,ബ്രിട്ടീഷ് ഗസറ്റുകൾ, 1700 മുതൽ 1900 വരെയുള്ള അറബി-മലയാളം, തമിഴ്-അറബി ഗ്രന്ഥങ്ങളുടെ ശേഖരം എന്നിവ ഈ പൈതൃക ഭവനത്തിലുണ്ട് .
1869 ൽ കൂളിപ്പുലാക്കൽ കുഞ്ഞുമൊയ്തു അധികാരിയാണ് ഈ ഭവനം നിർമ്മിച്ചത്.
ഈ ഭവനത്തിൽ സൂക്ഷിക്കപ്പെട്ട, 1925 ൽ മലബാർ കലാപകാലത്ത് സേലം ജയിലിലടക്കപ്പെട്ടിരുന്ന അരീക്കാൻ മൊയ്തീൻ എന്നയാൾ എടത്തോള കുഞ്ഞാലിക്കെഴുതിയ ഒരു കത്ത് അടുത്തിടെ ചരിത്രകുതുകികളുടെ ശ്രദ്ധയെ ആകർഷിച്ചിരുന്നു .1869 ൽ മായൻകുട്ടി എളയ എഴുതിയ മലയാളത്തിലെ ആദ്യത്തെ ഖുർആൻ പരിഭാഷയുടെ പ്രതിയും ഇവിടെ സൂക്ഷിക്കപ്പെട്ടവയിൽ ഉൾപ്പെടുന്നു.
മഹാകവി മോയിൻകുട്ടി വൈദ്യരുടെ അപ്രകാശിത രചനകളും ഈ ഗ്രന്ഥശേഖരത്തിലുണ്ട്.
എടത്തോള അബദുൽ ഗഫൂർ ആണ് ഈ ഭവനത്തിന്റെ ഇപ്പോഴത്തെ അവകാശി.
എ ഹ്യൂഗോനോട്ട് ഇംഗ്ലീഷ് വിലാസം https://ml.wikipedia.org/wiki/A_Huguenot
A Huguenot, on St. Bartholomew's Day, Refusing to Shield Himself from Danger by Wearing the Roman Catholic Badge.
(See the Protestant Reformation in France, vol. ii., page 352) (1851–52) എന്ന തലക്കെട്ടോടുകൂടി പ്രദർശിപ്പിച്ചിരിക്കുന്ന ഈ ചിത്രം പ്രീ- റാഫേലൈറ്റ് ശൈലിയിൽ ജോൺ എവെറെറ്റ് മില്ലെയ്സ് , ചിത്രീകരിച്ചതാണ്.
1852-ൽ ഈ ചിത്രം ലണ്ടനിലെ റോയൽ അക്കാദമി ഓഫ് ആർട്ട്സിലെ ശേഖരത്തിലുൾപ്പെടുത്തി.
ഈ നീണ്ട ശീർഷകം, A Huguenot or A Huguenot, on St Bartholomew's Day എന്ന് പിന്നീട് സംഗ്രഹിച്ചു.
ഈ ചിത്രത്തിൽ ഒരു ജോഡി യുവ പ്രണയിതാക്കളെയാണ് ചിത്രീകരിച്ചിരിക്കുന്നത്.
ഒരു നാടകീയ വഴിത്തിരിവ് നൽകാനായി പ്രൊട്ടസ്റ്റന്റ് ആയ പ്രണയിതാവിന് കത്തോലിക് ആയ യുവതി റോമൻ കത്തോലിക്കാ മതത്തോടു വിധേയത്വം പ്രഖ്യാപിക്കുന്ന വെളുത്ത കൈപ്പട്ട കെട്ടികൊടുക്കുന്നു.
എം.2 ബ്രൗണിങ്ങ് മഷീൻ ഗൺ ഇംഗ്ലീഷ് വിലാസം https://ml.wikipedia.org/wiki/M2_Browning
ഹെവി മെഷീൻഗൺ ഗണത്തിലുള്ള ഒരു യന്ത്രത്തോക്കാണ് എം.2 ബ്രൗണിങ്ങ് മഷീൻ ഗൺ (M2 Browning machine gun).
ജോൺ ബ്രോവിങ്ങാണ് ഇത് രൂപകൽപ്പന ചെയ്തത്.
ഈ തോക്ക് അമേരിക്കൻ സേനയാണ് ഉപയോഗിച്ച് തുടങ്ങിയത്.
എം.60 യന്ത്രത്തോക്ക് ഇംഗ്ലീഷ് വിലാസം https://ml.wikipedia.org/wiki/M60_machine_gun
M13 കണ്ണികളുടെ ഒരു ഡിസ്ഇന്റഗ്രേറ്റിങ് ബെൽറ്റിൽനിന്ന് 7.62x51mm നാറ്റോ തിരകൾ ഉപയോഗിച്ചു വെടിവയ്ക്കുന്ന അമേരിക്കൻ വിവിധോദ്ധേശ്യ യന്ത്രത്തോക്കുകളുടെ കുടുംബത്തിൽപ്പെടുന്ന ഒരു യന്ത്രത്തോക്കാണ് എം.60 (ഔദ്യോഗിക പേര് യുണൈറ്റഡ് സ്റ്റേറ്റ്സ് മെഷീൻ ഗൺ, കാലിബർ 7.62 mm, M60 ).
എം.60 യന്ത്രത്തോക്കിന്റെ കാലിബർ 7.62 mm ആണ്.
അമേരിക്കൻ സേനയാണ് ഇത് ഉപയോഗിച്ചുതുടങ്ങിയത്.43.5 ഇഞ്ച് നീളവും 10.5കിലോഗ്രാം ഭാരവും
ഉള്ള തോക്കാണ് എം.60.
വിയറ്റ്നാം യുദ്ധത്തിലും ഗൾഫ് യുദ്ധത്തിലും ഇത് ഉപയോഗിച്ചിട്ടുണ്ട്.
ഇതിന് പല വകഭേദങ്ങൾ ഉണ്ട് അവലംബം
എം. അഗെയെവ് ഇംഗ്ലീഷ് വിലാസം https://ml.wikipedia.org/wiki/M.
_Ageyev
എം. അഗെയെവ് മാർക്ക് ലാസെറേവിച്ച് ലെവിയുടെ ഗൂഢമായ നാമമാണെന്നു കരുതുന്നു.
(August 8, 1898, Moscow - August 5, 1973 യെരവാനിൽ ആണ് ജനിച്ചത്.
1934 ൽ പ്രസിദ്ധീകരിച്ച  Novel With Cocaine എന്ന നോവലായിരുന്നു ഏറ്റവും പ്രശസ്തമായ പുസ്തകം.
അദ്ദേഹത്തിന്റെ ജീവിതം ദുരൂഹവും രഹസ്യവുമായിരുന്നുവെന്നു പറയപ്പെടുന്നു.
1942 ൽ അദ്ദേഹം യു. എസ്സ്.
ആറിൽ തിരിച്ചെത്തുകയും 1973 ആഗസ്റ്റ് 5ന് മരിക്കുന്നതു വരെ യെരവാനിൽ തുടരുകയും ചെയ്തു.
അവലംബം Kseniya Ragozina's article "Detektiv s romanom" Archived 2020-06-08 at the Wayback Machine .
ഈ എന്ന ലേഖനം റഷ്യൻ എഴുത്തുകാരൻ ഒരു stub ആണ്.
എം. 551 ഷെരിഡൻ ഇംഗ്ലീഷ് വിലാസം https://ml.wikipedia.org/wiki/M551_Sheridan
അമേരിക്കയുടെ ഒരു ലൈറ്റ് ടാങ്കാണ് M551 ഷെരിഡൻ .
അലുമിനിയംഉപയോഗിച്ചാണ് ഇതിന്റെ കവചം നിർമ്മിച്ചത്.
ഈ ലൈറ്റ് ടാങ്കിന് 15.2ടൺ ഭാരവും ഉണ്ട്.152 mm കാലിബെർ ഉള്ള തോക്കിനുപുറമേ M2 browing മെഷീൻഗണ്ണും ഇതിൽ ഉപയോഗി്കുന്നു.
ലക്ഷ്യസ്ഥാനത്തേക്കുള്ള
അകലം കൂടുതലാണെങ്കിൽ.
മിസൈലുകൾ അയക്കാനും ഇതിനകഴിയും.
ഷെല്ലാഹ് മിസൈലാണ് അയക്കുന്നത് ഇതേ മിസൈൽ അയക്കാന് കഴിയുന്ന മറ്റൊരു ടാങ്ക് അമേരിക്കയുടെ M60A2 ആണ്.
വിയറ്റ്നാം യുദ്ധത്തിൽ ഈ ടാങ്ക് ഉപയോഗിച്ചിട്ടുണ്ട് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 മാർച്ച് മുതൽ തുടരുന്നു.
അവലംബം പുറത്തേക്കുള്ള കണ്ണികൾ Wikimedia Commons has media related to M551 Sheridan .
എം. അനന്തശയനം അയങ്കാർ ഇംഗ്ലീഷ് വിലാസം https://ml.wikipedia.org/wiki/Ananthasayanam_Ayyangar
ഇന്ത്യയുടെ ദേശീയനേതാവും മുൻ ലോക്സഭാ സ്പീക്കറുമായിരുന്നു അനന്തശയനം അയങ്കാർ .
1891 ഫെബ്രുവരി 4-ന് ആന്ധ്രയിലെ ചിത്തൂർ ജില്ലയിൽ , ക്ഷേത്രനഗരമായ തിരുപ്പതിക്കടുത്തുള്ള തിരുച്ചാനൂരിൽ ജനിച്ചു.
നാട്ടിലും മദ്രാസ് (ചെന്നൈ) പട്ടണത്തിലുമായി വിദ്യാഭ്യാസം നടത്തി.
പച്ചയ്യപ്പാസ് കോളജിൽ ചേർന്നു ബി.എ.യും മദ്രാസ് ലോ കോളജിൽ നിന്ന് ബി.എല്ലും പാസ്സായി.
1919-ൽ ചൂഡമ്മയെ വിവാഹം കഴിച്ചു.
നിയമബിരുദം നേടി പൊതുജീവിതത്തിൽ പ്രവേശിക്കുന്നതിനുമുമ്പ് ഗണിതശാസ്ത്രാധ്യാപകനായി (1912-13) ജോലിനോക്കി.
തുടർന്നു സ്വാതന്ത്ര്യസമരത്തിൽ പങ്കെടുത്ത് (1940) എട്ട് മാസത്തെ ജയിൽവാസം അനുഭവിച്ചു.
കേന്ദ്ര വിദ്യാഭ്യാസ-ഉപദേശക ബോർഡംഗം, ഹരിജൻ സേവക് സമാജം പ്രസിഡന്റ്, ബാർ അസോസിയേഷൻ പ്രസിഡന്റ് എന്നീ നിലകളിൽ സേവനം അനുഷ്ഠിച്ചശേഷം, 1956-ൽ ഇദ്ദേഹം ലോക്സഭയുടെ ഡെപ്യൂട്ടി സ്പീക്കറായി.
ജീ.
വി. മാവ്ലങ്കരെ തുടർന്ന് 1957-ൽ ഇദ്ദേഹം രണ്ടാമത്തെ ലോക്സഭാധ്യക്ഷനാവുകയും 1962 വരെ തൽസ്ഥാനത്ത് തുടരുകയും ചെയ്തു.
1956-ൽ പാർലമെന്റ് അംഗങ്ങൾ ഇദ്ദേഹത്തിന്റെ നേതൃത്വത്തിൽ ചൈന സന്ദർശിക്കുകയുണ്ടായി.
കോമൺവെൽത്ത് പാർലമെന്ററി അസോസിയേഷന്റെ ചെയർമാനായി 1957-ൽ ഇദ്ദേഹം തെരഞ്ഞെടുക്കപ്പെട്ടു.
1962 മേയിൽ ബീഹാർ ഗവർണറായി.
1967 ഡിസബർ വരെ ആ സ്ഥാനം വഹിച്ചു.
നമ്മുടെ പാർലമെന്റ് (Our Parliament) എന്നൊരു ഗ്രന്ഥം ഇദ്ദേഹം രചിച്ചിട്ടുണ്ട്.
1978-ൽ ഇദ്ദേഹം അന്തരിച്ചു.
പുറംകണ്ണികൾ Ananthasayanam Ayyangar statue to be unveiled Archived 2008-03-25 at the Wayback Machine .
A short biography M. A. Ayyangar - The Office of Speaker Lok Sabha Ananthasayanam Ayyangar കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ എം. അനന്തശയനം അയങ്കാർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
എം. അച്യുതൻ ഇംഗ്ലീഷ് വിലാസം https://ml.wikipedia.org/wiki/M.
പ്രശസ്ത മലയാള സാഹിത്യകാരനായിരുന്നു എം. അച്യുതൻ .
ഇദ്ദേഹം (1930 ജൂൺ 15- 2017 ഏപ്രിൽ -09) തൃശൂർ ജില്ലയിലെ വടമയിൽ ജനിച്ചു.
മലയാള ഭാഷയിലും സാഹിത്യത്തിലും മദ്രാസ്‌ യൂണിവേഴ്‌സിറ്റിയിൽ നിന്ന്‌ എം.എ. ബിരുദം ഒന്നാം ക്ളാസിൽ ഒന്നാം റാങ്കോടെ നേടി.
ഏറെക്കാലം ഗവൺമെന്റ് കോളജ് അധ്യാപകനായി സേവനമനുഷ്ഠിച്ചു.
വിവിധ കോളേജുകളിൽ ലക്‌ചറർ, പ്രൊഫസർ എന്നീ നിലകളിൽ ജോലി ചെയ്തു.
എറണാകുളം മഹാരാജാസ് കോളജിൽ നിന്ന് പ്രൊഫസറായി സർവീസിൽ നിന്നു വിരമിച്ചു.
സാഹിത്യപ്രവർത്തക സഹകരണ സംഘം പ്രസിഡന്റ്, കേരള സാഹിത്യ അക്കാദമി നിർവാഹകസമിതി അംഗം, മുഖ്യമന്ത്രിയുടെ ചീഫ് പബ്ളിക് റിലേഷൻസ് ഓഫീസർ, സർവവിജ്ഞാനകോശം ഇൻസ്റ്റിറ്റ്യൂട്ട് ഡയറക്ടർ എന്നീ നിലകളിൽ പ്രവർത്തിച്ചിട്ടുണ്ട്.
മഹാകവി ജി. ശങ്കരക്കുറുപ്പിന്റെ ജാമാതാവായിരുന്നു ഇദ്ദേഹം ഓടക്കുഴൽ സമ്മാനം നല്കുന്ന ഗുരുവായൂരപ്പൻ ട്രസ്റ്റിന്റെ സെക്രട്ടറിയായിരുന്നു.
മാതൃഭൂമിയിൽ പബ്ലിക്കേഷൻ മാനേജർ ആയി ജോലി ചെയ്തിട്ടുണ്ട്.
1996 മുതൽ സമസ്ത കേരള സാഹിത്യപരിഷത്ത് പ്രസിഡന്റായി ജോലി ചെയ്തിട്ടുണ്ട്.
ജനനം 1930 ജൂൺ 15-ന് നാരായണ മേനോൻ- പാറുക്കുട്ടിയമ്മ ദമ്പതികളുടെ മകനായി തൃശ്ശൂർ ജില്ലയിലെ വടമയിൽ ജനനം.
മാള സെന്റ് ആന്റണീസ് ഹൈസ്കൂൾ, എറണാകുളം  മഹാരാജാസ് കോളേജ് എന്നിവിടങ്ങളിൽ വിദ്യാഭ്യാസം.
എറണാകുളം സെന്റ് ആൽബർട്ട് കോളേജ്, മഹാരാജാസ് കോളേജ്, കോഴിക്കോട് ഗവ ആർട്‌സ് കോളേജ്, പാലക്കാട് വിക്ടോറിയ കോളേജ് , പട്ടാമ്പി ഗവ കോളേജ് എന്നിവിടങ്ങളിൽ അധ്യാപകനായിരുന്നു.
ഇദ്ദേഹം രചിച്ച 12 കൃതികൾ പ്രസിദ്ധീകൃതമായിട്ടുണ്ട്.
വിമർശനം, പഠനം പാശ്ചാത്യസാഹിത്യദർശനം (പാശ്ചാത്യപണ്ഡിതന്മാരുടെ ദർശനങ്ങളെ വിമർശനാത്മകമായി വിലയിരുത്തുന്ന കൃതി) കവിതയും കാലവും സമന്വയം വിവേചനം ചെറുകഥ : ഇന്നലെ ഇന്ന് നോവൽ : പ്രശ്നങ്ങളും പഠനങ്ങളും വിമർശലോചനം നിർദ്ധാരണം സ്വാതന്ത്ര്യസമരവും മലയാള സാഹിത്യവും പ്രകരണങ്ങൾ പ്രതികരണങ്ങൾ വാങ്മുഖം പുനരാഖ്യാനം ആയിരത്തൊന്നു രാവുകൾ (അറേബ്യൻ നൈറ്റ്സ് എന്ന കൃതിയുടെ സ്വതന്ത്ര പുനരാഖ്യാനം) പുരസ്കാരങ്ങൾ
നാലു തലമുറകളിലൂടെ ചെറുകഥയ്ക്കുണ്ടായ വളർച്ചയെ നിരീക്ഷിച്ചറിയുവാനുള്ള ഉദ്യമമായ ചെറുകഥ : ഇന്നലെ ഇന്ന്  മലയാള ചെറുകഥാസാഹിത്യത്തിന്റെ വിമർശനാത്മക ചരിത്രമാണ്.
ഈ കൃതി കേരള സാഹിത്യ അക്കാദമി അവാർഡും സാഹിത്യപ്രവർത്തക ബെനിഫിറ്റ് ഫണ്ട് അവാർഡും നേടുകയുണ്ടായി.
സാഹിത്യവിമർശനത്തിനുള്ള കേരള സാഹിത്യ അക്കാദമി പുരസ്‌കാരം(’76), സാഹിത്യപ്രവർത്തക ബെനിഫിറ്റ്‌ ഫണ്ട്‌ അവാർഡ്‌, പത്മപ്രഭാപുരസ്‌കാരം (‘96), സമഗ്ര സംഭാവനയ്‌ക്കുള്ള കേരള സാഹിത്യ അക്കാദമി പുരസ്‌കാരം(’02) എന്നിവ ലഭിച്ചു.
മറ്റ് മേഖലകൾ
കെ കരുണാകരൻ മുഖ്യമന്ത്രിയായിരിക്കെ ചീഫ് പബ്ലിക് റിലേഷൻസ് ഓഫീസർ, മാതൃഭൂമി പബ്ലിക്കേഷൻസിന്റെ മാനേജർ, സംസ്‌കൃത സർവ്വകലാശാല വിസിറ്റിങ് പ്രൊഫസർ, എസ് പി സി എസ് ഡയറക്ടർ ബോർഡ് അംഗം, സാഹിത്യ അക്കാദമി നിർവ്വാഹക സമിതി അംഗം, സമസ്ത കേരള സാഹിത്യ പരിഷത്ത്‌ പ്രസിഡന്റ്,  കേരള-കാലിക്കറ്റ് സർവ്വകലാശാല അക്കാദമിക് കൗൺസിലിലും ബോർഡ് ഓഫ് സ്റ്റഡീസിലും അംഗം എന്നീ നിലകളിൽ പ്രവർത്തിച്ചിട്ടുണ്ട്.
മഹാകവി ജി. ശങ്കരക്കുറുപ്പിന്റെ മകളായ പി.എസ്. രാധയാണ് ഭാര്യ.
ബി. ഭദ്ര, ഡോ. നന്ദിനി നായർ, ഡോ. നിർമ്മല പിള്ള എന്നിവർ മക്കളാണ് .
കോം Archived 2012-10-02 at the Wayback Machine .
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അച്യുതൻ, എം. (1930 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
എം. അപ്പു പണിക്കർ ഇംഗ്ലീഷ് വിലാസം https://ml.wikipedia.org/wiki/M.
_Appu_Panicker
ഫോക്‌ലോർ അക്കാദമിയുടെ മികച്ച ഗ്രന്ഥരചനയ്ക്കുള്ള അവാർഡ് ലഭിച്ച മറത്തുകളി കലാകാരനും ഗവേഷകനുമാണ് ഓണക്കുന്നിലെ എം.അപ്പു പണിക്കർ .
വെള്ളൂർ ചന്തൻ മെമ്മോറിയൽ എൽ.പി.
സ്കൂൾ അധ്യാപകനായിരുന്ന അപ്പു പണിക്കർ അധ്യാപനത്തോടൊപ്പം മറത്തുകളിരംഗത്തും സജീവമായിരുന്നു.
അരനൂറ്റാണ്ട് കാലത്തോളം മറുത്തുകളി രംഗത്തുള്ള അപ്പു പണിക്കർ സ്വന്തമായി എഴുതിയുണ്ടാക്കിയ ശ്ലോകങ്ങളാണ് പന്തലിൽ അവതരിപ്പിച്ചിരുന്നത്.
ഈ ശ്ലോകങ്ങളുടെ സമാഹാരമായ ‘വസന്തരാഗം’ എന്ന പുസ്തകത്തിനാണ് അവാർഡ്.
2006-ൽ കൊഴുമ്മൽ മാക്കീൽ മുണ്ട്യക്കാവിൽനിന്ന് വീരശൃംഖല ലഭിച്ചിട്ടുണ്ട്‌.
കൃതികൾ വസന്തരാഗം
പൂരക്കളി , മറത്തുകളി സാഹിത്യമാണ് ഈ ഗ്രന്ഥത്തിന്റെ ഉള്ളടക്കം.
അമ്പത് വർഷക്കാലത്തോളം വിവിധക്ഷേത്രങ്ങളിൽ മറത്തുകളി അവതരിപ്പിക്കുമ്പോൾ
സംസ്കൃതത്തിലും മലയാളത്തിലും സ്വയംരചിച്ച കവിതകളായിരുന്നു അപ്പു പണിക്കർ ഉപയോഗിച്ചിരുന്നത്.
ഈ കവിതകളുടെ സമാഹാരമാണ് വസന്തരാഗം.
പൂരക്കളി-മറത്തുകളി രംഗത്ത് ആദ്യമായാണ് ഇത്തരമൊരുകൃതി പ്രസിദ്ധീകരിക്കുന്നത്.
കൃപാസ് തൃക്കരിപ്പൂരാണ് പുസ്തകം പ്രസിദ്ധീകരിച്ചിരിക്കുന്നത്.
പുരസ്കാരങ്ങൾ ഫോക്‌ലോർ അക്കാദമിയുടെ മികച്ച ഗ്രന്ഥരചനയ്ക്കുള്ള അവാർഡ് അവലംബം ↑
എം. അലികുഞ്ഞ് ശാസ്ത്രി ഇംഗ്ലീഷ് വിലാസം https://ml.wikipedia.org/wiki/M.
_Alikunju_Sastri
കേരളത്തിലെ ഒരു രാഷ്ട്രീയ പവർത്തകനും രണ്ടാം കേരള നിയമ സഭയിലെ അംഗമായിരുന്നു എം. അലികുഞ്ഞ് ശാസ്ത്രി.
ബിരുദധാരിയാണ്, മഹോപാധ്യായ ബിരുദവും നേടിയിട്ടുണ്ട്.
പി.എസ്.പി ടിക്കറ്റിൽ ഉള്ളൂർ നിയമസഭാമണ്ഡലത്തെയാണ് അലികുഞ്ഞ് ശാസ്ത്രി പ്രതിനിധീകരിച്ചിരുന്നത്.
കേരള സർവകലാശാലയുടെ സെനറ്റുിലും സിൻഡിക്കേറ്റുിലും അംഗമായിരുന്നു.
ഹൈക്കോടതി ബെഞ്ച് പ്രക്ഷോഭത്തിൽ പങ്കെടുക്കുകയും ജയിൽവാസം അനുഭവിക്കുകയും ചെയ്തു.
കയർ തൊഴിലാളികളുടെ ട്രേഡ് യൂണിയൻ നേതാവ്, മത്സ്യതൊഴിലാളി യൂണിയൻ, പിഡബ്ല്യുഡി വർക്കേഴ്സ് യൂണിയൻ എന്നിവക്കും നേതൃത്വം നൽകി.
1931 ഓഗസ്റ്റിൽ ജനനം ,രണ്ടു മക്കളുണ്ട്.
ശുചിത്വ മിഷൻ ഡയറക്ടറും മുൻ പി ആർ ഡി ഡയറക്ടറുമായ എ. ഫിറോസ് മകനായിരുന്നു.
22 ഫെബ്രുവരി 2004 ഇദ്ദേഹം അന്തരിച്ചു.
ഏലക്കാടൻ കുരുടി ഇംഗ്ലീഷ് വിലാസം https://ml.wikipedia.org/wiki/Gegeneophis_primus
പശ്ചിമഘട്ട മലനിരകളിൽ വയനാട്ടിലെ കുറിച്യാട് മലയുടെ സമീപത്തെ സുഗന്ധഗിരി ഏലത്തോട്ടത്തിൽ നിന്നും കണ്ടെത്തിയ പുതിയ ഉഭയജീവിവർഗ്ഗമാണ് ഏലക്കാടൻ കുരുടി ( ശാസ്ത്രീയനാമം : Gegeneophis primus ) .
2010 ഒക്ടോബറിലാണ് ആദ്യമായി ഈ ജീവിവർഗത്തെ ഇവിടെ കണ്ടെത്തിയത്.
രാമചന്ദ്രൻ കോതാറമ്പത്ത്, ഉമ്മൻ വി. ഉമ്മൻ, ഡേവിഡ് ജി. ഗോവർ, മാർക്ക് വിൽക്കിൻസൺ എന്നിവരടങ്ങുന്ന ഗവേഷണസംഘമാണ് പുതിയ വർഗ്ഗത്തെ കണ്ടെത്തിയത് .
2011 ഓഗസ്റ്റ് മാസത്തിലും പഠനം നടത്തിയിരുന്നു.
2012-ലാണ് ഇവയെ സ്ഥിരീകരിച്ചത്.
മണ്ണിലെ ജൈവഘടന നിലനിർത്തുന്നതിൽ ഇവയ്ക്ക് നിർണ്ണായകമായ പങ്കുണ്ട്.
ഏലത്തോട്ടത്തിൽ കണ്ടെത്തിയതിനാൽ ഇവയ്ക്ക് മലബാർ കാർഡമം ഗെഗ് എന്നാണ് സംഘം പേരു നൽകിയിരിക്കുന്നത്.
മണ്ണിരയും മണ്ണിനടിയിലുള്ള ചെറുജീവികളുമാണ് ഇവയുടെ പ്രധാന ആഹാരം.
സൂക്ഷ്മ നിരീഷണത്തിൽ ശരീരം നിറയെ പ്രാഥമിക വളയങ്ങളും ദ്വിതീയ വളയങ്ങളും കാണപ്പെടുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Gegeneophis primus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഏറ്റുമാനൂർ സോമദാസൻ ഇംഗ്ലീഷ് വിലാസം https://ml.wikipedia.org/wiki/Ettumanoor_Somadasan
മലയാളത്തിലെ ഒരു കവിയും , ഗാനരചയിതാവും, നോവലിസ്റ്റുമായിരുന്നു ഏറ്റുമാനൂർ സോമദാസൻ (ജീവിതകാലം: 16 മേയ് 1936 - 21 നവംബർ 2011).
സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ഉൾപ്പെടെ ഒട്ടേറെ അവാർഡുകൾ ഇദ്ദേഹം നേടിയിട്ടുണ്ട്.
1936 മെയ് 16 ന് ഏറ്റുമാനൂരിലെ കുറുക്കൻ കുന്നേൽ തറവാട്ടിൽ ജനിച്ചു.
എസ് മാധവൻ പിള്ള അദ്ദേഹത്തിൻറെ പിതാവും പാറുക്കുട്ടിയമ്മ മാതാവുമാണ്.
1959 മുതൽ 64 വരെ കമ്പിത്തപാൽ വകുപ്പിൽ ജോലി ചെയ്തു.
1966 മുതൽ ചെങ്ങന്നൂർ ക്രിസ്ത്യൻ കോളേജിലും തുടർന്ന് വിവിധ എൻ. എസ് .
എസ് കോളേജുകളിലും മലയാള അധ്യാപകൻ ആയിരുന്നു.
91 ൽ പെരുന്ന എൻ.എസ്.എസ് കോളേജിൽ നിന്ന് വിരമിച്ചു.
1991 മുതൽ 2009 വരെ പെരുന്നയിൽ മലയാള വിദ്യാപീഠം എന്ന പോസ്റ്റ് ഗ്രാജുവേറ്റ് വിദ്യാഭ്യാസ സ്ഥാപനം നടത്തിയിരുന്നു.
എം. സോമദാസൻ പിള്ള എന്ന ആദ്യകാല നാമം മാറ്റി പിന്നീട് ഏറ്റുമാനൂർ സോമദാസൻ എന്ന പേര് സ്വീകരിക്കുകയായിരുന്നു.
ശ്രദ്ധേയമായ നിരവധി കവിതകളും സിനിമാഗാനങ്ങളും അദ്ദേഹം എഴുതിയിട്ടുണ്ട്.
1958ൽ പി.ആർ ചന്ദ്രന്റെ 'പുകയുന്ന തീമലകൾ' എന്ന നാടകത്തിനാണ് ആദ്യം ഗാനങ്ങൾ എഴുതിയത്.
ചങ്ങനാശ്ശേരി ഗീഥ, തരംഗം, പെരുമ്പാവൂർ നാടകശാല തുടങ്ങിയ നാടക സമിതികൾക്കുവേണ്ടിയും ഗാനങ്ങൾ എഴുതി.
1967 ൽ അടൂർ ഗോപാലകൃഷ്ണന്റെ 'കാമുകി' എന്ന ചിത്രത്തിനു വേണ്ടി നാലു ഗാനങ്ങൾ എഴുതി. 'ശിവൻശശി' എന്ന പേരിൽ വി.കെ.എസ്സുമൊത്ത് ചിത്രത്തിനുവേണ്ടി ചിട്ടപ്പെടുത്തിയ ഗാനങ്ങൾ ചിത്രം റിലീസ് ആകാതിരുന്നതിനെതുടർന്ന് 'തീരങ്ങൾ' എന്ന എന്ന ചിത്രത്തിൽ ഉൾപ്പെടുത്തി.
അക്കൽദാമ ആണ് ആദ്യം പുറത്തു വന്ന ചിത്രം.
പിന്നീട് മകം പിറന്ന മങ്ക , കാന്തവലയം എന്നീ ചിത്രങ്ങൾക്കും സോമശേഖരൻ പാട്ടുകൾ എഴുതി.
എ. തുളസീബായി അമ്മയാണ് ഭാര്യ.
മക്കൾ: എസ്. കവിത, ഡോ. എസ്. പ്രതിഭ.
കൃതികൾ പടവാളില്ലാത്ത കവി (കവിത) സഖി നീയെന്റെ കരളാ (നോവൽ) അതിജീവനം (നോവൽ) രാമരാജ്യം (കവിത) ഡീവർ എന്ന കർമ്മധീരൻ ( പി.കെ. ഡീവർ ജീവചരിത്രം.) പുരസ്കാരങ്ങൾ കേരള സാഹിത്യ അക്കാദമി പുരസ്‌കാരം വാമദേവൻ പുരസ്‌കാരം കൃഷ്ണഗീതി പുരസ്‌കാരം മൂലൂർ കവിതാ അവാർഡ് ഉള്ളൂർ സ്മാരക പുരസ്‌കാരം, പി കുഞ്ഞിരാമൻ നായർ സാഹിത്യ പുരസ്കാരം അവലംബം ↑
ഏലക്ക ഇംഗ്ലീഷ് വിലാസം https://ml.wikipedia.org/wiki/Cardamom ഏല ചെടിയിലുള്ള പൂവും ഏലക്കായും.
സിഞ്ചിബെറേസി കുടുംബത്തിലെ ഏലച്ചെടികളായ എലറ്റേറിയ , അമോമം എന്നിവയിൽ നിന്ന് ഉണ്ടാക്കുന്ന ഒരു സുഗന്ധവ്യഞ്ജനമാണ് ഏലക്ക .
രണ്ട് ജനുസ്സുകളുടെയും ജന്മദേശം ഇന്ത്യൻ ഉപഭൂഖണ്ഡത്തിലും ഇന്തോനേഷ്യയിലുമാണ് .
ഇപ്പോൾ ഗ്വാട്ടിമാല , മലേഷ്യ , ടാൻസാനിയ എന്നിവിടങ്ങളിലും ഇത് കൃഷി ചെയ്യുന്നു.
ചിത്രശാല ഞള്ളാനി  ഏലം തരങ്ങൾ എലറ്റേറിയയെ സാധാരണയായി ഏലം, പച്ച ഏലം അല്ലെങ്കിൽ യഥാർത്ഥ ഏലം എന്ന് വിളിക്കുന്നു.
ഇത് ഇന്ത്യ മുതൽ മലേഷ്യ വരെ വളരുന്നു.
അമോമിനെ സാധാരണയായി കറുത്ത ഏലം അല്ലെങ്കിൽ വെളുത്ത ഏലം എന്ന് വിളിക്കുന്നു.
ഇത് ഏഷ്യയിലും ഓസ്‌ട്രേലിയയിലും  വളരുന്നു.
ഏലക്കയുടെ രണ്ട് രൂപങ്ങളും പാചകം ചെയ്യുന്ന സുഗന്ധദ്രവ്യമായും ഔഷധമായും ഉപയോഗിക്കുന്നു.
തവിട്ട്, വലുത്, വലുത്, നീളം കൂടിയത് അല്ലെങ്കിൽ നേപ്പാൾ ഏലം എന്നും അറിയപ്പെടുന്ന കറുത്ത ഏലം , അമോമം സുബുലേറ്റം എന്ന ഇനത്തിൽ നിന്നാണ് വരുന്നത്.
ഇത് കിഴക്കൻ ഹിമാലയത്തിൽ നിന്നുള്ളതാണ്.
കൂടുതലും കിഴക്കൻ നേപ്പാൾ , തെക്കൻ ഭൂട്ടാൻ , സിക്കിം , ഇന്ത്യയിലെ പശ്ചിമ ബംഗാളിലെ ഡാർജിലിംഗ് ജില്ലയുടെ ചില ഭാഗങ്ങളിൽ കൃഷി ചെയ്യുന്നു.
പച്ച ഏലയ്ക്ക അവയുടെ ഭാരം അനുസരിച്ച് ഏറ്റവും ചെലവേറിയ സുഗന്ധവ്യഞ്ജനങ്ങളിൽ ഒന്നാണ്.
എന്നാൽ രുചി നൽകാൻ വളരെ കുറച്ച് മാത്രമേ ആവശ്യമുള്ളൂ.
ഏലക്കയുടെ രണ്ട് രൂപങ്ങളും ഭക്ഷണത്തിലും പാനീയത്തിലും സുഗന്ധവ്യഞ്ജനങ്ങളായും പാചകം ചെയ്യുന്നത്തിനും  ഔഷധമായും ഉപയോഗിക്കുന്നു.
ഏലം ഇംഗ്ലീഷ് വിലാസം https://ml.wikipedia.org/wiki/Cardamom
ഇഞ്ചി കുടുംബത്തിൽ പെട്ട ഒരു സസ്യം ആണ് ഏലം .
സിഞ്ചിബെറേസി സസ്യകുടുംബത്തിൽപ്പെട്ട ഇതിന്റെ ശാസ്ത്രീയനാമം Elettaria cardamomum Maton എന്നാണ്‌.
ഇംഗ്ലീഷിൽ ഇതിന്റെ പേര്‌ കാർഡമം (Cardamom) എന്നാണ്‌ .
ഭാരതത്തിന്റെ പല ഭാഗങ്ങളിലും, പ്രത്യേകിച്ച് കേരളത്തിലും ആസ്സാമിലും ധാരാളമായി കൃഷി ചെയ്തുവരുന്ന ഒരു സുഗന്ധ വ്യഞ്ജനമാണ്‌ ഇത്.
ഏലം പ്രധാനമായും ഒരു സുഗന്ധവസ്തുവായാണ് ഉപയോഗിക്കുന്നത്.
" സുഗന്ധ വ്യഞ്ജനങ്ങളുടെ റാണി " എന്നാണ് ഏലം അറിയപ്പെടുന്നത്.
തണലും ഈർ‌പ്പമുള്ളതും, തണുത്ത കാലാവസ്ഥയുമുള്ള പ്രദേശങ്ങളിൽ ആണ് ഇത് കൂടുതലായി വളരുന്നത്.
ഏലച്ചെടിയുടെ വിത്തിന് ഔഷധഗുണവും സുഗന്ധവുമുണ്ട്.
ലോകത്ത് ഏറ്റവുമധികം ഏലം കൃഷിചെയ്യുന്നത് ഗ്വാട്ടിമാലയിൽ ആണ് രണ്ടാം സ്ഥാനത്ത് ഇന്ത്യ ആണ്.
ഇന്ത്യയിലാണെങ്കിൽ കേരളത്തിലും.
58.82% ആണ് കേരളത്തിലെ ഉത്പാദനം.
ഏലത്തിന്റെ പൂവ് രസഗുണങ്ങൾ രസം കടു, മധുരം ഗുണം ലഘു, രൂക്ഷം വീര്യം ശീതം ഔഷധഗുണം ഏലക്ക
ഏലത്തരിയാണ് ഔഷധമായി ഉപയോഗിക്കുന്നത്.
പനി , വാതം , പിത്തം , കഫം തുടങ്ങിയ രോഗങ്ങൾ, ഛർ‌ദ്ദി , ശ്വാസകോശരോഗങ്ങൾ എന്നിവയ്ക്ക് ഏലം ഫലപ്രദമാണ്.
ഇതരഭാഷാനാമങ്ങൾ സംസ്കൃതം - ഏലാം, പുടാ, ദ്രാവിഡി, സൂഷ്‌മ, ഉപകുഞ്ചിക, കായാസ്ഥാനാ തെലുഗു - ഏലക്കായ തമിഴ് - എലക്കായ് ബംഗാളി - ഛോട്ട എലാച ഹിന്ദി - ഛോട്ടി ഇലാചി (അറബിക്)-ഹൈൽ ഇനങ്ങൾ
മലബാർ, മൈസൂർ, വഴുക്ക എന്നിങ്ങനെ മൂന്നിനങ്ങളാണ് പണ്ടുമുതലേ കേരളത്തിൽ കൃഷിചെയ്ത് വരുന്നവ.
മലബാർ ഇനം സമുദ്രനിരപ്പിൽ നിന്നും 600 മീറ്റർ മുതൽ 1200 മീറ്റർ വരെ ഉയരത്തിൽ കൃഷി ചെയ്യുന്നവയാണ്.
മൈസൂർ, വഴുക്ക ഇനങ്ങൾ 900 മീറ്റർ മുതൽ 1200 മീറ്റർ വരെയുള്ള സ്ഥലങ്ങളിൽ കൃഷി ചെയ്യുന്നവയാണ്.
നിർദ്ധാരണം സങ്കരണം എന്നീ കായികപ്രജനന വഴികളിലൂടെ രൂപപ്പെടുത്തി എടുത്തിട്ടുള്ള സങ്കരയിനങ്ങളാണ്‌ ഐ.സി.ആർ.ഐ.1,2, പി.വി.1,2, എം.സി.സി.-12, എം.സി.സി.-16, എം.സി.സി.-40, ഞള്ളാനി ഗോൾഡ് തുടങ്ങിയവ.
ഹെക്ടറിന് 1456 കിലോഗ്രാം വിളവ് ലഭിക്കുന്ന ഒരിനമാണ് ഐ.ഐ.എസ്.ആർ കൊടക് സുവാസിനി.
ജലസേചനം നൽകി ശാസ്ത്രീയമായി പരിചരിക്കുന്ന തോട്ടങ്ങളിലാണ് ഇതിന് കൂടുതൽ വിളവ് ലഭ്യമാകുക.
ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പൈസസ് റിസർച്ച് സെന്ററാണ് ഈ ഇനം വികസിപ്പിച്ചെടുത്തത്.
ഏലം:പ്രധാന ഇനങ്ങളും സവിശേഷതകളും ഇനം പ്രത്യേകത കൃഷിയോഗ്യമായ പ്രദേശം ഉത്പാദനക്ഷമത കി.
/ഹെക്ടർ ഐ.സി.ആർ.ഐ.-1 (മലബാർ) നല്ല മുഴുപ്പും കടും പച്ചനിറവുമുള്ള കായ്കൾ, ധാരാളം പൂക്കൾ, കായ്കൾ പെട്ടെന്ന് പാകമാകുന്നു ഇടുക്കി ജില്ലയിലെ തെക്കൻ മേഖല 656 ഐ.സി.ആർ.ഐ.-2 (മൈസൂർ) നീണ്ട് മുഴുത്ത കായ്കൾ, നന സൗകര്യമുള്ള പൊക്കപ്രെദേശങ്ങൾക്ക് യോജിച്ചത്, അഴുകൾ രോഗത്തെ ചെറുക്കാനുള്ള കഴിവ് വണ്ടന്മേട്, നെല്ലിയാമ്പതി മേഖലകൾ 766 പി.വി.-1 (മലബാർ) ഇളം പച്ചനിറത്തിലുള്ള നീണ്ട കായ്കൾ വേഗം മൂപ്പെത്തുന്നു.
കുറുകിയ തണ്ടുകളിൽ അടുത്തടുത്തായി കായ്കളുടെ വിന്യാസം കേരളത്തിൽ മുഴുവനും 500 എം.സി.സി.-12 (വഴുക്ക) കായ്കൾക്ക് കടും പച്ചനിറം പകുതി നിവർന്ന ശരങ്ങൾ നിഴൽ കുറഞ്ഞ പ്രദേശങ്ങൾ 620 എം.സി.സി.-16 (വഴുക്ക) വേഗം മൂപ്പെത്തുന്നു, ചതുപ്പ് നിലങ്ങളിലും നനക്കാൻ സൗകര്യമുള്ളിടത്തെല്ലാം കൃഷിചെയ്യാം ഇടുക്കി കടുമാക്കുഴി, ഉടുമ്പൻചോല 650 എം.സി.സി.-40 (മലബാർ) വേഗം മൂപ്പെത്തുന്നു, പച്ചനിറം, ഉരുണ്ട് മുഴുത്ത കായ്കൾ കേരളത്തിൽ മുഴുവനും 443 ഞള്ളാനി ഉരുണ്ട് മുഴുപ്പുള്ള കായ്കൾ, പച്ചനിറം കേരളത്തിൽ മുഴുവനും കൃഷിമേഖലയ്ക്കനുസരിച്ച് വ്യത്യാസം നടീൽ വസ്തുക്കൾ തട്ട
ഏലം കൃഷിചെയ്യുന്നതിനുള്ള നടീൽ വസ്തുക്കൾ രണ്ട് രീതിയിൽ തയ്യാറാക്കുന്നുണ്ട്.
നിലവിലുള്ള ഏലച്ചെടിയുടെ ചുവട്ടിൽ (തട്ട എന്നറിയപ്പെടുന്നു) നിന്നും വളർച്ചയെത്തിയ രണ്ട് ചിനപ്പുകളും രണ്ടോ മൂന്നോ ചെറിയ ചിനപ്പുകളും ചേർത്ത് വേരോട്കൂടി വേർപെടുത്തി എടുക്കുന്ന രീതിയും.
ചില സ്ഥലങ്ങളിൽ തായ്ച്ചെടി മുഴുവൻ കിളച്ചെടുത്ത് തട്ടകൾ വേർപെടുത്തിയും എടുക്കാറുണ്ട്.
വിത്തുകൾ തവാരണയിൽ പാകി മുളപ്പിച്ചും പുതിയ ചെടികൾ ഉണ്ടാക്കുന്നു.
ഒന്നാം തവാരണ